
ОБЩИНСКИ СЪВЕТ
8000 Бургас, ул. „Александровска” № 26
тел.: 056/ 84 13 00;  www.burgascouncil.org; e-mail: council@burgas.org


РЕШЕНИЕ
по т.3 / Протокол № 37 (17.05.2022 г.)

за Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас

На основание с чл. 99 от Закона за движение по пътищата и чл. 21, ал. 1, т.8 и т.23 връзка с ал. 2 от Закона за местното самоуправление и местната администрация и чл. 10, ал. 2 и чл. 11, ал. 3 от Закона за нормативните актове

ОБЩИНСКИ СЪВЕТ – БУРГАС РЕШИ:
I. Приема Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас, с Протокол № 27/24.09.2013г., както следва:
§1.   Създава нови точки 5, 6, 7, 8 и 9 на чл.5 със следното съдържание:
„т.5. Чрез закупуване на кратковременен електронен стикер за локално паркиране за период от 14 дни“.
„т.6. Чрез закупуване на годишен електронен стикер за локално паркиране по постоянен адрес.  
„т.7. Чрез закупуване на едномесечен електронен стикер за локално паркиране, след представяне на договор за наем на жилище“
„т.8. Чрез приложение, през което еднократно за деня се заплаща престой на автомобил за цялото работно време“
„т.9. Чрез приложение, през което се заплаща престой на автомобил до 30 минути“
§2.   Допълва чл. 6. ал.2, като след израза: „Карта за паркинг автомат“ добавя израза: „за собствени, наети или автомобили на лизинг“
§3.  Допълва чл. 14. ал.1, като след „Приложение 1“, се добавя: „Приложение 2“; 
§4.   В чл.15, ал.3 се променя и придобива следното съдържание: 
„Целогодишният електронен стикер се валидира в 7-дневен срок, след подаване на заявлението и заплащане на определената цена, а краткосрочния в три дневен срок, след подаване на заявлението, ведно с изискуемите към него документи и заплащането на съответната цена.“
§5.  Прави следните изменения и допълнения в §1, от ДР:
1. В т. 1 заличава израза: „Приложение 1, Приложение 2, Приложение 3 и Приложение 4“ и го заменя с израза: „съответно Приложение към настоящата наредба“.
 т.2 В т.2 заличава израза: „Приложение 1 и Приложение 2“ и го заменя с израза: „съответно Приложение към настоящата наредба“.
§6.   В Приложение 4, към чл.3, ал.4 „Зона с комбиниран режим“ създава нова  „Подзона 2“ със следното съдържание: 
„Подзона 2“ 
1. Ул. Адам Мицкевич - 48 бр. места „Зона с комбиниран режим“;
2. Паркинг в междублоково пространство между ул. „Адам Мицкевич“ и ул. „24-ти черноморски пехотен полк“ – 11 бр. места „Зона  с комбиниран режим“.
-------------------------------------------------------------

Решението е прието на заседание на Общински съвет – Бургас, проведено на 17.05.2022 г., Протокол № 37, т. 3 (вх. № 08-00-12797) от дневния ред, и е подпечатано с официалния печат на общинския съвет.

Председател на Общински съвет – Бургас: ……………………….
(ПРОФ. Д-Р СЕВДАЛИНА ТУРМАНОВА)

